EkBass/fiwiki-20250220-pages-articles huggingface dataset:
OpenMPT

OpenMPT (aikaisemmin Modplug Tracker) on tracker-ohjelmisto Windowsille. Alun perin sen on tehnyt Olivier Lapicque vuosina 1997–2003. Ohjelma on ohjelmoitu C++:lla. Se oli alun perin Modplugin-niminen liitännäinen selaimille modulejen kuunteluun sivustoilla. Modplug Player ja Modplug Tracker kehittyivät myöhemmin siitä. OpenMPT on ilmainen ohjelmisto, joka on saatavilla BSD- lisenssillä (ennen GNU GPL-lisenssillä). Vaikka ohjelman alusta on Windows, kehittäjät ovat pyrkineet huolehtimaan, että se toimii myös Linuxissa Wine- rajapinnan avulla. Olivier Lapicque lopetti vuoden 2004 alussa Modplug Trackerin kehittämisen ja julkaisi ohjelmansa lähdekoodin. Ohjelmaa on siitä lähtien kehittänyt nimellä OpenMPT ryhmä tracker-muusikoita ja ohjelmoijia SourceForgessa (nykyään Johannes Schultz ja Jörn Heusipp). OpenMPT:ssä Windowsin ominaisuuksia, kuten puunäkymä tiedostoille, MDI-käyttöliittymä ja raahaa ja pudota -ominaisuus. Ohjelma pystyy avaamaan ja tallentamaan ProTrackerin MOD-, Scream Trackerin S3M-, Fast Trackerin XM-, Impulse Trackerin IT- ja OpenMPT:n MPTM-tiedostoja. Nykyään ohjelmassa on mahdollista käyttää VST-plugineja ja stereo-ääninäytteitä. OpenMPT on siis eräänlainen synteesi 1990-luvun suosituimmista trackereistä ja samalla se sisältää monia uudemman sukupolven musiikkiohjelmien ominaisuuksia. == Lähteet == ==Aiheesta muualla== *Kotisivu: openmpt.org *IRC-kanava: #openmpt@irc.libera.chat Luokka:Tracker-ohjelmistot Luokka:Vapaat ohjelmistot Luokka:Windows-ohjelmat
U Can’t Touch This

U Can’t Touch This on yhdysvaltalaisen hiphop-artistin MC Hammerin kappale. Kappaleesta on tullut myös Crazy Frog -versio, joka on julkaistu levyllä Crazy Christmas Edition. U Can't Touch This on MC Hammerin tunnetuin kappale. Single nousi Suomen virallisen listan sijalle 2.Listalevyt: MC Hammer ==Lähteet== == Aiheesta muualla == * Discogs Luokka:Vuoden 1990 kappaleet Luokka:Yhdysvaltalaiset hip hop -kappaleet
Harri Lidsle

Harri Christer Lidsle (s. 25. tammikuuta 1969 Kaarlela) on suomalainen tuubisti. Hän aloitti musiikkiharrastuksensa pasunistina, mutta vaihtoi pian tuubaan. Hän opiskeli Helsingissä Eino Takalo-Eskolan johdolla. Useat säveltäjät ovat kirjoittaneet teoksia Lidslelle. Muun muassa Kalevi Ahon tuubakonsertto on sävelletty hänen aloitteestaan. Lidsle oli saanut jo vuonna 1995 kansainvälistä huomiota Aleksandr Arutjunjanin tuubakonserton kantaesityksen johdosta. Lidsle valittiin Lieksan vaskiviikoilla 1997 vuoden vaskisoittajaksi. Hän on työskennellyt myös orkesterimuusikkona Sinfonia Lahdessa sekä Lieksan vaskiviikon taiteellisena johtajana. Lidsle järjestää myös Tuubakimalainen -lastenmusiikkiyhtyeen kanssa lastenkonsertteja. Yhtye sai alkunsa vuonna 2003 Sallan musiikkipäivillä järjestetystä ”Kimalaisen lento” -lastenkonsertista. Yhtyeessä on Harri Lidsle, vieraileva pianisti ja toisinaan myös Sinfonia Lahden muita muusikoita. == Lähteet == Luokka:Suomalaiset tuubistit Luokka:Vuonna 1969 syntyneet Luokka:Elävät henkilöt
Victor Sganzin

Victor Sganzin (k. 1841scricciolo ) oli ranskalainen meriupseeri ja eläintieteilijä. Sganzin oli Sainte Marien kapteeni ja tutki Madagaskarin eläimistöä 1831–1832.Le peuplement ornithologique de Madagascar Hänen sanotaan nähneen jättiläismäisen munankuoren puolikkaan, jota alkuasukkaat käyttivät maljana. Nämä eivät suostuneet myymään sitä hänelle, joten hän piirsi siitä kuvan ja lähetti sen 1840 Kapkaupungissa asuneelle Jules Verreauxille. Alkujaan amiraali Étienne de Flacourtilta vuodelta 1658 peräisin oleva tarina kertoo suuresta linnusta, joka muni strutsinmunan kaltaisia munia syrjäisiin paikkoihin.Pula:Botswana Journal of African Studies vol.16 (2002) no.1 Kyseessä saattoi olla sukupuuttoon kuolleen norsulinnun (Aepyornis maximus) muna. Sganzin nimesi linnuista madagaskarinkehrääjän (Caprimulgus madagascariensis) vuonna 1840.ITIS == Lähteet == Luokka:Ranskalaiset eläintieteilijät Luokka:Ranskalaiset ornitologit
Johan Remen Evensen

Johan Remen Evensen (s. 16. syyskuuta 1985) on norjalainen entinen mäkihyppääjä. Mäkihypyn maailmancupissa Evensen kilpaili kaudesta 2008–2009 alkaen. Ainoan maailmancupin osakilpailuvoittonsa Evensen saavutti Vikersundissa kaudella 2010–2011 jaettuaan sen Gregor Schlierenzauerin kanssa. Lisäksi hän sijoittui kahdesti toiseksi ja kolme kertaa kolmanneksi. Ensimmäisissä arvokilpailuissaan Liberecissä 2009 Evensen oli Norjan joukkueen mukana saavuttamassa hopeaa joukkuemäestä. Normaalimäessä hän oli 27:s ja suurmäessä 30:s. Vancouverin olympialaisissa 2010 hän sijoittui suurmäessä 15:nneksi ja joukkuekilpailussa Norjan joukkueen mukana pronssille. Planican lentomäen MM-kilpailuissa 2010 Evensen oli joukkuekilpailussa hopealla ja henkilökohtaisessa kilpailussa 18:s. Oslon MM-kilpailuissa 2011 hän oli suurmäessä 14:s ja suurmäen joukkuekilpailussa Norjan joukkueen mukana hopealla. Evensen hyppäsi 11. helmikuuta 2011 Vikersundin lentomäestä mäkihypyn maailmanennätyksen 246,5 metriä. Ennätys pysyi Evensenillä neljän vuoden ajan, ennen kuin Peter Prevc hyppäsi samasta mäestä 250,0 metriä. Seuratasolla Evensen edusti Molde og Omegn Idrettsforeningia. Evensen ilmoitti lopettavansa uransa helmikuussa 2012 viikkoa ennen Vikersundin lentomäen MM- kilpailuja paino-ongelmien ja huonosti sujuneen kauden takia. == Saavutukset == *1 maailmancupin osakilpailuvoitto *Mäkihypyn maailmanennätys (2011–2015): 246,5 metriä == Lähteet == == Aiheesta muualla == * Viralliset kotisivut * Luokka:Norjalaiset mäkihyppääjät Luokka:Norjalaiset olympiamitalistit Luokka:Vuonna 1985 syntyneet Luokka:Elävät henkilöt
Hintsanen Party Project Vol. 1

__NOTOC__ Hintsanen Party Project Vol. 1 on suomalaislaulaja Sami Hintsasen esikoisalbumi. Se julkaistiin 11. maaliskuuta 2009. == Kappaleet == # # # # # # # # # # # # (alkup. Oasis) == Arvostelut == * Rumba: negatiivinenRumba: Levyarvio == Lähteet == Luokka:Vuoden 2009 esikoisalbumit Luokka:Suomalaiset eurodance-albumit Luokka:Suomalaiset iskelmäalbumit Luokka:Suomalaiset popalbumit
Gallienuksen riemukaari

Gallienuksen riemukaari (, ) on antiikin aikainen riemukaari Roomassa. Se oli alun perin Porta Esquilina -niminen portti Serviuksen muurissa. Portin muutti riemukaareksi vuonna 262 roomalainen ritari Marcus Aurelius Victor. Se omistettiin keisari Gallienukselle ja hänen vaimolleen Cornelia Saloninalle. Riemukaaren piirtokirjoituksessa lukee: eli Aurelius Victor, suurenmoinen mies, [omistaa tämän riemukaaren] täydellä antaumuksella pyhälle Cornelia Saloninalle ja Gallienukselle, kaikista inhimillisimmälle keisarille, jonka voittamattoman hyvyyden ylittää ainoastaan hänen velvollisuudentuntonsa. == Lähteet == * * Luokka:Antiikin Rooman kaupungin rakennukset ja rakennelmat Luokka:Riemukaaret
Izabel Varosa

Izabel Varosa on japanilainen melodinen visual-kei yhtye, joka perustettiin kesäkuussa vuonna 2004. Sen perustivat kitaristit Chihiro ja Kazui. Myöhemmin kokoonpanoon liittyi vokalisti Hikaru ja rumpali Fu~ma. Izabel Varosa aloitti virallisen toimintansa lokakuussa. == Levytyssopimus == Yhtye solmi vuonna 2005 sopimuksen Applause Recordsin kanssa, joka tuotti myös Lareine-nimisen yhteen levyt, joissa Kazui ja Fu~ma olivat roudareina. Izabel Varosa ja Lareine esiintyivät usein yhdessä, ja näin Izabel Varosa sai suosiota myös Lareinen faneilta. == Julkaisut == Maaliskuussa basistin Emiyn yhtye Yuda hajosi, ja hän liittyi virallisesti Izabel Varosaan. Saman kuukauden aikana he julkaisivat Kyoun, ensimmäisen maxi-singlensä. Kesäkuussa yhtye julkaisi mini- albuminsa, lokakuussa toisen maxi-singlensä ja kahden kappaleen erityisen singlen Imitation Mercy/Seasonal Wind, jota jaettiin keikoilla. == Yhtyeen hajoaminen == 15\. päivä marraskuuta Izabel Varosa piti ensimmäisen oneman- konserttinsa Holiday Shinjukulla. Samana päivänä rumpali Fu~ma ilmoitti, että lähtisi yhtyeestä. Yhtye ei löytänyt pysyvää paikkaajaa, mutta Enju (ex- miraleta) toimi heidän väliaikaisena support-rumpalinaan. Yhtye jatkoi toimintaansa vaikka täyttä virallista jäsenistöä ei ollut. Kesäkuussa 2006 yhtye julkaisi uuden singlensä ja ensimmäisen minialbuminsa, jossa oli PV'itä mukana. Yhtye suunnitteli julkaisevansa elokuussa ensimmäisen täyspitkän albumin, mutta kaksi viikkoa ennen albumin julkaisua konsertissaan Holiday Shinjukulla (2. syyskuuta) Chihiro, Emiy ja Hikaru ilmoittivat jättävänsä yhtyeen, jolloin jäljelle jäi vain Kazui. Albumia ei julkaistu. Kazui ei ole ilmoittanut aikooko etsiä uusia jäseniä lähteneiden tilalle, vai lopettaako bändin kokonaan. Luokka:Japanilaiset yhtyeet
Mikuláš Konopka

Mikuláš Konopka (s. 23. tammikuuta 1979 Rimavská Sobota) on slovakialainen entinen kuulantyöntäjä. Konopkan ennätys kuulantyönnössä on 20,66 metriä, jonka hän työnsi Ostravassa vuonna 2001. Hallissa Konopkan ennätys on vuoden 2007 sisäratojen EM-kisoissa työnnetty 21,57 metriä, joka on samalla Slovakian halliennätys. Konopka voitti kyseisistä kisoista kultamitalin. Konopka sijoittui Ateenan olympialaisissa 2004 kymmenenneksi. Madridin sisäratojen EM- kilpailuissa 2005 hän oli kuudes ja saman vuoden Helsingin MM-kisoissa yhdestoista. Vuonna 1997 hän sai junioreiden EM-hopeaa ja 1998 hän voitti juniorien maailmanmestaruuden. ==Doping== Konopka voitti sisäratojen EM- pronssia vuonna 2002, mutta jäi kiinni dopingista ja sai kahden vuoden kilpailukiellon. Toukokuussa 2008 Konopka jäi toisen kerran kiinni dopingista. Näin ollen hänelle langetettiin elinikäinen kilpailukielto. ==Lähteet== Luokka:Slovakialaiset kuulantyöntäjät Luokka:Dopingrikkomuksesta tuomitut slovakialaiset Luokka:Dopingrikkomuksesta tuomitut yleisurheilijat Luokka:Vuonna 1979 syntyneet Luokka:Elävät henkilöt
Pyydä vain

Pyydä vain on suomalaislaulaja Kirkan 17. studioalbumi vuodelta 1992. Levyn tunnetuimpia kappaleita ovat nimikappale ”Pyydä vain” sekä ”Ei rakkaus yötä pelkää”. Ensin mainittu julkaistiin myös singlenä, joka oli parhaimmillaan Rumba-lehden 50 hittiä -listan toisena ja radiosoittolistojen kolmantena. Myös itse albumi ylsi 10 myydyimmän joukkoon pysyen listoilla vain parin kuukauden ajan. Levy menestyi hyvin ja ylitti kultalevyrajan vuonna 1994. Sitä on myyty 21 696 kappaletta. Albumi julkaistiin ilmestyessään vuonna 1992 Flamingo- levymerkillä vinyyli- ja CD-levyinä sekä C-kasettina. Vuonna 1998 Sony BMG Music Entertainment julkaisi albumin uudelleen CD:nä. == Kappaleet == === A-puoli === # # # # # === B-puoli === # * # # # # LP-levyn (FGL 4067) takakannen tiedot. == Tekijät == === Muusikot === * Kirka – laulu * Jussi Liski – kosketinsoittimet * Jari Heino – basso * Anssi Nykänen – rummut * Vesa Aaltonen – lyömäsoittimet * Jarmo Nikku – kitarat * Juha Björninen – kitarat, kitarasoolot * Heikki Keskinen – saksofonit * Kalervo Halonen – kosketinsoittimet * Janne Louhivuori – kitara (5) * Pave Maijanen, Kim Lönnholm, Kisu Jernström, Kalervo Halonen – taustalaulu === Tuotanto === * Dan Tigerstedt – äänitys (Finnvox) * Jari Laasanen – miksaus (MTV-studiot) * Mika Jussila – kaiverrus * Kari Kaipainen – kannen valokuva * Kalervo Halonen – tuottaja == Lähteet == Luokka:Vuoden 1992 albumit Luokka:Kirkan albumit Luokka:Kassu Halosen tuottamat albumit
Gloria Morti

Gloria Morti on vuonna 1999 perustettu suomalainen metallimusiikin yhtye. ==Historia== Gloria Morti perustettiin Heinolassa vuonna 1999 nelihenkisenä thrash metal -yhtyeenä. Yhtye koki miehistömuutoksia, joista jäi jäljelle vain kaksi alkuperäistä jäsentä. Uusien jäsenten myötä yhtyeestä muodostui viisihenkinen. Vuodesta 2002 musiikkityyli on ollut melodista death metalia tai black metalia. Vuosien kuluessa yhtye julkaisi muutaman demon ja promo- CD:n. Yhtye solmi sopimuksen japanilaisen World chaos production -levy-yhtiön kanssa ja debyyttialbumi Lifestream Corrosion julkaistiin maailmanlaajuisesti syksyllä 2004. Albumin vastaanotto oli hyvä, sillä se sai monia 10/10-arvosteluja. Gloria Morti äänitti kitaristi Juho Räihän studiossa toisen albuminsa Eryxin. Se julkaistiin 28. maaliskuuta 2008. Kesällä 2009 yhtyeen rumpali Jarmo Juurikka jätti yhtyeen. Hänen seuraajakseen ilmoitettiin pian Kauko Kuusisalo. Gloria Mortin kolmas studioalbumi, Anthems of Annihilation, julkaistiin vuonna 2010. Vuonna 2012 yhtyeen kitaristi Juho Matikainen jätti yhtyeen ja hänen tilalleen kiinnitettiin Eero Silvonen (Casket, Final Harvest, Routasielu, Death Confronting). Neljäs pitkäsoitto Lateral Constraint julkaistiin 2012. Gloria Morti alkoi keikkailla vuonna 2001 ja he ovat soittaneet muun muassa Zyklonin, Behemothin, Before the Dawnin, The Crownin ja Dissectionin kanssa.http://www.gloriamorti.com/ ==Jäsenet== === Nykyiset jäsenet === * Psycho (Joonas Alanko) – laulu * Juho Räihä – kitara * Aki Salonen – kitara * Kauko Kuusisalo – rummut * Pyry Hanski – basso == Diskografia == === Studioalbumit === * * * * * === Demot === * * * * * ==Lähteet== ==Aiheesta muualla== * * Luokka:Suomalaiset death metal -yhtyeet
Patrick Harrild

Patrick Harrild on brittiläinen tuubisti. Hän valmistui Guildhall School of Music and Dramasta, jossa hänen opettajanaan toimi John Fletcher. Valmistumisensa jälkeen Harrild liittyi Royal Philharmonic Orchestraan, jossa hän soitti tuubaa, kunnes siirtyi vuonna 1987 Lontoon sinfoniaorkesteriin. Harrild oli solistina Ralph Vaughan-Williamsin tuubakonserton levytyksellä. Hän on lisäksi esittänyt muun muassa John Williamsin tuubakonserton. Hän on toiminut myös pedagogina.Guildhall School of Music & Drama: Patrick Harrild == Lähteet == Luokka:Brittiläiset tuubistit Luokka:Syntymävuosi puuttuu Luokka:Elävät henkilöt
Tihku

Tihku eli tihkusade on hyvin pienten vesipisaroiden muodostamaa sadetta. Se näyttää miltei leijuvan ilmavirtojen mukana, mutta toisin kuin sumu, tihku putoaa maahan. Tihkua sataa tyypillisesti sumupilvestä. Yleisen käytännön mukaan tihkupisarat määritellään halkaisijaltaan pienemmiksi kuin 0,5 mm.Glossary of American Meteorological Society ==Optinen vaikutus== Tihkusateen lukuisat pienet pisarat heikentävät näkyvyyttä enemmän kuin sama vesimäärä isompipisaraisena sateena.Rain and Drizzle ==Säätilan vaikutus esiintyvyyteen== Tyypillinen säätilanne, jossa tihkusadetta esiintyy, on matalapaineen lämmin sektori, varsinkin tuulenpuoleisilla rannikkoalueilla. Tihkupisarat ovat niin pieniä, että kovalla tuulella ne haihtuvat ennen kuin putoavat maahan asti. Siksi tihkua esiintyy useimmin alle 7 m/s tuulennopeuksilla.Drizzle TU Delft ==Syntymekanismi== Tihkusadetta syntyy törmäys-yhdistymisprosessissa pilvessä, joiden huippukin on lämpimämpi kuin −10 °C. Tätä kylmemmässä pilvessä käynnistyy jääkideprosessi. Jos koko ilmakerros pilven huipusta maahan asti on pakkasen puolella, voi syntyä jäätävää tihkusadetta, joka on erityisen vaarallista tie- ja lentoliikenteelle.Icing of January 3rd-4th, 2009 NOAA == Lähteet == Luokka:Sade de:Regen#Sprühregen sv:Regn#Duggregn
Ahvenlammi (Jalasjärvi)

Ahvenlammi (myös Ahvenlampi) on pieni metsälampi Kurikan kunnassa, entisen Jalasjärven kunnan alueen koillisosassa, lähellä Ilmajoen rajaa. Pinta-alaa lammella on 4,1 hehtaaria eli 0,041 neliökilometriä. Rantaviivan pituus on 1,1 kilometriä. Ahvenlammi sijaitsee 102,3 metrin korkeudella merenpinnasta. Lampi on kasvamassa vähitellen umpeen. Ahvenlammi on soiden ympäröimä. Lammesta lounaaseen sijaitsevan Nevajärvennevan koillisosan vedet laskevat Ahvenlammin kautta Ahvenlammin laskuojaan, Kruununojaan. Ahvenlammin luoteispuolella sijaitsee Pitkänsillanneva-niminen suoalue. == Lähteet == Luokka:Jalasjärven järvet Luokka:Kyrönjoen vesistö
Duncan D. Hunter

Duncan Duane Hunter (s. 7. joulukuuta 1976 San Diego, Kalifornia) on yhdysvaltalainen republikaanipoliitikko. Hunter on republikaanipoliitikko Duncan Hunterin ja Lynne Hunterin (o.s. Layh) poika. Hän on ollut Yhdysvaltain edustajainhuoneen jäsen Kalifornian osavaltion 52. vaalipiiristä 6. tammikuuta 2009 alkaen. Hän sai marraskuun 2008 vaaleissa noin 56 prosenttia äänistä, kun demokraattien ehdokas Mike Lumpkin sai äänistä 39 prosenttia ja libertaariehdokas Michael Benoit vajaat viisi prosenttia. Samaa vaalipiiriä edusti vuosina 1981–2009 hänen isänsä. Hunter on sotaveteraani. Hän kävi sotilaskoulutuksen vuosina 2001–2002 ja on palvellut Yhdysvaltain merijalkaväen sotilaana vuosien 2001 ja 2007 välillä. Hän on ollut kaksi kertaa komennuksella Irakissa ja kerran Afganistanissa. Hunter on opiskellut liikkeenjohtoa ja on valmistunut San Diego State Universitystä. Ennen sotilaskoulutustaan hän työskenteli liiketoiminta-analyytikkona ja Irakin komennustensa jälkeen hän perusti oman yrityksen, joka toimii asuntorakentamisalalla. Hunter on naimisissa ja hänellä on vaimonsa Margaretin kanssa kolme lasta, poika Duncan ja tyttäret Elizabeth ja Sarah. == Lähteet == *Duncan D. Hunterin verkkosivut Luokka:Yhdysvaltain edustajainhuoneen jäsenet Luokka:Vuonna 1976 syntyneet Luokka:Elävät henkilöt Luokka:Yhdysvaltalaiset republikaanipoliitikot
Mars (yritys)

Mars tai Mars Incorporated on yhdysvaltalainen, kansainvälisesti toimiva yritys, joka valmistaa makeisia ja muita elintarvikkeita. Kuuluisimpia yrityksen tuotteita ovat suklaapatukat kuten Mars ja Twix. Yrityksen omistaa kokonaan Marsin perhe, ja yritys onkin yksi suurimmista yksityisessä omistuksessa olevista yrityksistä Yhdysvalloissa. Vuonna 2017 Mars oli maailman suurin makeisvalmistaja. Yrityksen Euroopan osaston päätoimipaikka on Bryssel Belgiassa. Yritys tunnettiinkin Euroopassa nimellä Masterfoods Europe vuoden 2007 loppuun asti. Masterfoods-nimi tuli Marsin vuonna 1967 ostamalta Lewisin perheen elintarvikeliiketoiminnalta Australiasta. Mars ilmoitti vuoden 2007 lopulla, että sen kaikki liiketoiminnat siirretään nimen Mars alle. == Tuotteet == Lähde: Made by Mars. Viitattu 22.10.2024. === Makeiset === * Bounty * Hubba Bubba * M&M;'s * Maltesers * Mars * Milky Way * Orbit * Skittles * Snickers * Twix * Wrigley’s === Muut elintarvikkeet === * Ben’s Original -riisit (vanha nimi Uncle Ben's)Rasistisena pidetty Uncle Ben's jää historiaan Iltalehti 23.9.2020, viitattu 19.11.2020 * Dolmio-pastakastikkeet === Eläinruoat === * Pedigree * Royal Canin * Sheba * Whiskas == Lähteet == == Aiheesta muualla == *
Langdalstindane

Langdalstindane () on Skandien Lyngsalpenen osassa sijaitseva monihuippuinen vuorimassiivi Omasvuonon ja Tromssan kuntien rajalla, Pohjois-Norjassa. Korkein kohta (1 580 m) sijoittuu melko keskelle massiivia ja on Tromssan kunnan puolella. Ensimmäisen nousun vuorelle suorittivat brittiläiset T. Pather ja R.G. Pettigrew vuonna 1953. == Lähteet == == Aiheesta muualla == * Kuvia ja hieman tietoa, Geir Jenssen 2008. Arkistokopio Internet archivessa Luokka:Tromssan läänin vuoret Luokka:Omasvuono Luokka:Tromssa Luokka:Skandit
Essi Pöysti

Essi Pöysti (s. 8. toukokuuta 1987 Säkylä) on helsinkiläinen sairaanhoitaja, joka valittiin vuoden 2009 Miss Suomeksi 1. maaliskuuta Helsingin Grand Casinolla. Hän harrastaa koiria, lenkkeilyä, matkustelua ja mallintöitä. Pöysti oli kokoomuksen ehdokas vuoden 2011 vaaleissa Keski-Suomen vaalipiirissä, muttei tullut valituksi.http://www.aamulehti.fi/cs/Satellite/Vaalit/1194675299615/artikkeli/nama+julkkisehdokkaat+floppasivat+vaaleissa.html ==Perhe== Pöysti on naimisissa koripalloilija Ville Mäkäläisen kanssa ja heillä on kolme lasta. Pariskunta meni naimisiin kesällä 2015. Hänen isänsä on eversti evp. Timo Pöysti, joka toimi Reserviupseerikoulun johtajana vuoden 2014 loppuun. Pikkuveli Eetu Pöysti pelasi jääkiekkoa Liigassa ja KHL:ssä ja isoäiti Toini Pöysti oli maastohiihdon olympiamitalisti. ==Lähteet== Luokka:Miss Suomi -kilpailun voittajat Luokka:Suomalaiset sairaanhoitajat Luokka:Vuonna 1987 syntyneet Luokka:Elävät henkilöt
Rahavyö

thumb|Rahavyö Rahavyö on yleensä ihonvärinen vyötärölaukku, jota pidetään vyötäröllä paidan alla. Sitä käytetään suojaamaan arvotavaroita taskuvarkailta. Tyypillisesti siinä pidetään passia, käteistä, ajokorttia, matkalippuja, luottokortteja ja koruja. ==Katso myös== * Vyölaukku == Aiheesta muualla == Luokka:Kannettavat asusteet
Eugen Jochum

Eugen Jochum (1. marraskuuta 1902 - 26\. maaliskuuta 1987) oli arvostetuimpia saksalaisia kapellimestareita. Babenhausenissa Augsburgin lähistöllä syntynyt Jochum opiskeli niin pianon kuin urkujenkin soittoa Augsburgissa vuoteen 1922.Obituary for Eugen Jochum (1987). The Musical Times, 128 (1732): 346. Tämän jälkeen hän opiskeli orkesterinjohtamista Münchenissä. hänen ensimmäinen pianistinpaikkansa oli Mönchengladbachissa, josta hän siirtyi Kieliin. == Huomattavia levytyksiä == *Anton Bruckner, Sinfonia nro 8, Philharmonisches Staatsorchester Hamburg, 1949 (sinfonian vanhin kaupallinen kokonaislevytys) *Carl Orff, Carmina Burana, Baijerin radion sinfoniaorkesteri, 1953 (ensilevytys) *Richard Wagner, Die Meistersinger von Nürnberg, Deutsche Oper Berlin, 1976 (mukana Dietrich Fischer-Dieskau, Plácido Domingo ja muita) == Lähteet == == Aiheesta muualla == * Artikkeli Jochumista allmusic.com- palvelussa * Tribute page, including a complete discography Luokka:Saksalaiset kapellimestarit Luokka:Vuonna 1902 syntyneet Luokka:Vuonna 1987 kuolleet
Veriappelsiini

Veriappelsiini on punaisten hapahkojen appelsiinilajikkeiden yhteisnimitys. Tavallisimmat lajikkeet ovat Sanguinello, Tarocco ja Moro. Veriappelsiini on tavallista appelsiinia pienempi. Lajikkeet jaotellaan puoli-, täys- ja tummaveriappelsiineihin. Nimitys johtuu sen verenpunaisesta väristä. Punaisen värinsä hedelmä saa muun muassa lykopeenista ja antosyaanista, joka on yleinen pigmentti kasveissa ja hedelmissä.Veriappelsiini Citrus Pages Veriappelsiini sisältää runsaasti C-vitamiinia. == Veriappelsiinilajikkeita == Täysveriappelsiineja: * Thermal Tarocco * Sanguinello Moscato * Bream Tarocco * Doblefina * Entrefina Puoliveriappelsiineja: * Red Navel * Ruby * Washington Sanguine * Saint Michael * Cara Cara == Lähteet == Luokka:Sitrushedelmät
Dolna G’onovica

Dolna G’onovica (, ) on albaanienemmistöinen kylä, joka sijaitsee Gostivarin kunnassa läntisessä Pohjois-Makedoniassa. Kylä sijaitsee 690 metrin korkeudella merenpinnasta, ja sen asukasluku vuonna 2002 oli 242. == Lähteet == Luokka:Pohjois-Makedonian maantiede
High And Loud

High And Loud Oy on suomalainen, Stratovarius-laulaja Timo Kotipellon johtama levy-yhtiö. Yhtiön perusideana on alusta asti ollut tuottaa hyvää musiikkia, eli suurimmaksi osaksi raskaampaa rockia ja metallimusiikkia. Levy-yhtiö on ollut yhtäjaksoisesti toiminnassa vuodesta 2001. Tavoitteena ei ole perustajien mukaan ollut suuri yhtyeiden määrä, vaan panostus laatuun ja keskittyä itse bändeihin. Kansainvälinen kontakti on helpottanut erityisesti suomalaisen musiikin maailmanvalloitusta. ==Oman yhtyeen auttaminen== Timo Kotipellon sivut kertovat näin: Jos sinulla on bändi, joka on mielestäsi kovempi kuin yksikään nykyinen bändi, biisisi ovat huippulaatua, soittajien taso maailman luokkaa ja jätkien asenne kunnossa, lähetä (mieluummin kopio jo valmiista masterista) levysi High and Loudille ja katsotaan mitä saadaan aikaiseksi! Yhtiö siis auttaa myös nuoria bändejä uransa alkuun. == Julkaisut == === Kotipelto === * * * === Wingdom === * Luokka:Suomalaiset metallimusiikin levy-yhtiöt
Modern Mano Mano

Modern Mano Mano on filippiiniläinen aseeton kamppailulaji. ==Terminologiaa== Mano y Mano tai Mano a Mano on espanjankielinen termi tai sanonta joka englanniksi käännettynä on lähinnä hand to hand, suomeksi termin merkitys voisi olla esim. mies miestä vastaan. Termi kuvaa kilpailullista tilannetta, jossa kaksi vastustajaa yrittää saada toisensa pois pelistä. ==Mano Mano kamppailussa== Filippiiniläisissä kamppailutaidoissa ja –tyyleissä Mano Mano edustaa aseettomia tekniikoita. Filippiinien kamppailuperinteelle on tyypillistä käyttää aseita. Paikalliset tyylit, kuten Kali, Escrima, Kombatan, Arnis tai Balintawak sisältävät kaikki etenkin kepin ja veitsen tekniikoita. ===Modern Mano Manon perusrunko=== 20 perusiskua käsin ja jaloin, 20 vapautumistekniikkaa ja hallintaotetta, 20 alasvientitekniikkaa, heittotekniikat, aseita vastaan puolustautuminen sekä Palit Palit -harjoitusmenetelmä. ==Palit Palit== Palit Palitin perusidea lähtee torjunta- isku-torjunta –ajattelusta, jossa rytmisesti ja virtaavasti hyökätään ja torjutaan kaiken aikaa. Taitojen kehittyessä elementtejä lisätään, kunnes lähes kaikki hyökkäys- ja puolustustavat voidaan suorittaa Palit Palitin sisällä. Kaikki suoritteet tehdään aina sekä vasemmalta että oikealta. Torjunnat ja liikkuminen sopivat myös lyömäasetta tai veistä vastaan. ==Aiheesta muualla== *Modern Mano Mano Finland *Modern Mano Mano Helsinki *Modern Mano Mano Ulvila *Suurmestari Ernesto Presas jr. *European Modern Mano Mano Association Luokka:Taistelulajit en:Eskrima#Mano Mano
Keuruu–Multia-laturetki

Keuruu–Multia-laturetki on kaikille avoin kaksipäiväinen hiihtotapahtuma, joka järjestetään vuosittain helmi–maaliskuussa. Laturetkellä on pitkät perinteet, sillä ensimmäisen kerran se hiihdettiin jo 1950-luvulla. Lähtö tapahtuu nykyisin sekä Keuruun kivikoululta että Multian partiomajalta. Hiihtomatkat vaihtelevat viidestä viiteenkymmeneen kilometriin. Laturetkeen osallistuneet voivat lunastaa itselleen mitalin ja kunniakirjan. Vuoden 2009 laturetken suoritti ensimmäisenä päivänä reilut 400 ja toisena päivänä yli 700 hiihtäjää. Luokka:Suomen hiihtokilpailut Luokka:Suomen maastohiihto Luokka:Keuruun urheilu Luokka:Multia
Tuhannen kaipuun maa – parhaat

Tuhannen kaipuun maa – parhaat on Marko Haavisto & Poutahaukat -yhtyeen kokoelma-albumi. Se julkaistiin 18. maaliskuuta 2009. == Kappaleet == # # # # # # # # # # # # # # # # # # # # == Lähteet == * Fono Luokka:Vuoden 2009 kokoelma-albumit Luokka:Poutahaukkojen albumit
Palojoki (Somero)

Palojoki on kulmakunta ja entinen koulupiiri Somerolla, Kosken ja Ypäjän rajalla, Koskelta Ypäjälle johtavan yhdystien 2805 varrella. Palojoen koulu perustettiin vuonna 1926 ja lopetettiin vuonna 1966. Kosken rajalla Koskelle vievän maantien varressa sijainnut koulu oli yhteinen Kosken kunnan kanssa, ja koulussa kävi oppilaita myös Koskelta. Vielä vuonna 1960 Palojoella oli myös kaksi kauppaa: toinen vastapäätä koulua Kosken ja Ypäjän välisen maantien varrella ja toinen saman tien varressa tästä hiukan Ypäjän suuntaan. Palojoen kulmakunta on osa Someron Vilukselan kylää ja sen nimi tulee Vilukselan Huistin talosta vuonna 1801 erotetusta Vähä-Huistin eli Palojoen uudistalosta, joka perustettiin Koskelta Perttulaan eli nykyiseen Ypäjän kirkonkylään johtavan maantien varteen, Paimionjoen sivujoen Palojoen rantaan. ==Lähteet== Luokka:Someron kulmakunnat
Vasco da Gama (kauppakeskus)

Vasco da Gama sijaitsee Lissabonissa, Portugalissa. Kauppakeskus avattiin huhtikuussa 1999. Kauppakeskuksen omistaa Sonae Sierra, joka kuuluu portugalilaiseen Sonae monialayhtymään. Vasco da Gaman kerrospinta-ala on yli 47 700 neliömetriä ja kauppakeskuksessa sijaitsee noin 167 liikettä. Kauppakeskuksessa on muun muassa ravintolamaailma ja Continente- hypermarketketju. == Kulkuyhteydet == Kauppakeskukseen pääsee metrolla. == Lähteet == == Aiheesta muualla == * Vasco da Gaman kotisivut Luokka:Portugalin kauppa- ja ostoskeskukset Luokka:Lissabonin rakennukset ja rakennelmat
Frendit (3. tuotantokausi)

Televisiosarjan Frendit 3. tuotantokausi esitettiin vuosina 1996–1997. == Pelkkää fantasiaa == == Phoeben pikkuveli == == Tökkimisväline == == Katso myös == * Luettelo televisiosarjan Frendit jaksoista Luokka:Frendit- tuotantokaudet
James Gourlay

James Gourlay (s. 1956) on brittiläinen tuubisti. Hän syntyi Skotlannissa ja liittyi siellä kymmenvuotiaana koulunsa vaskiorkesteriin. Hän ennätti opiskella tovin Royal College of Musicissa ennen kuin liittyi 18-vuotiaana Birminghamin kaupungin sinfoniaorkesteriin. Neljä vuotta myöhemmin hän pääsi BBC:n sinfoniaorkesteriin ja siinä kymmenen vuotta soitettuaan Zürichin oopperan orkesteriin, jossa hän oli toiset kymmenen vuotta. Gourlay on levyttänyt solistina muun muassa Ralph Vaughan-Williamsin tuubakonserton. Hän on toiminut aktiivisesti myös kamarimusiikin parissa.http://archive.is/20120526084143/web.mac.com/jamesgourlay1956/James_Gourlay_Tuba_Soloist/Home.html Hän on paitsi tuubisti, myös kapellimestari.http://www.musicfinland.com/brass/itec/artists/gourlay.html == Lähteet == Luokka:Brittiläiset tuubistit
Red McCombs

Billy Joe "Red" McCombs (19. lokakuuta 1927 Spur, Texas – 19. helmikuuta 2023, San Antonio, Texas) oli Red McCombs Automotive Groupin perustaja ja toinen Clear Channel Communicationsin perustajista. Hän omisti San Antonio Spursin, Denver Nuggetsin ja Minnesota Vikingsin. Hän pääsi vuoden 2005 Forbes 400 -listalle yhtenä varakkaimmista yhdysvaltalaisista. McCombs keskeytti opiskelunsa siirtyessään autokauppiaaksi. Hän omisti 50 autoliikettä, joista ensimmäisen hän avasi 25-vuotiaana. == Lähteet == Luokka:Yhdysvaltalaiset liikemiehet Luokka:Vuonna 1927 syntyneet Luokka:Vuonna 2023 kuolleet
Jaakko Teitti

Jaakko Laurinpoika Teitti (oik. Jakob Larsson Teit, n. 1520 – 1588/1596 Turku) oli Ruotsin kuningas Kustaa Vaasan sihteeri ja myöhemmin Turun kaupunginsihteeri. == Ura == Turun piispa Martti Skytte lähetti Teitin 1540-luvun lopussa Saksaan opiskelemaan. Teitti päätyi Ruotsin kuningas Kustaa Vaasan palvelukseen, ja 1550-luvun lopussa hän muutti Tukholmaan asumaan, jossa hän hoiti erilaisia tehtäviä, kuten toimi Kustaa Vaasan jälkeen hallinneen Eerik XIV:n Kuninkaan lautakunnan jäsenenä, siihen saakka, kunnes Juhana III nousi Ruotsin kuninkaaksi. Teitti laati vuosina 1555–1557 valitusluettelon aatelin väärinkäytöksistä. Valitusluettelo on historiallisesti arvokas lähde, ja se julkaistiin vuonna 1894. Teitti oli hankkinut Tukholmasta vaimonsa Elin Larsintyttären saaman perinnön turvin arvokkaan talon. Teitin elämä muuttui huomattavasti, kun Eerik XIV syöstiin vallasta vuonna 1568. Teitti oli ollut vuonna 1563 tuomitsemassa Juhana III:ta, jonka vuoksi Teitti joutui epäsuosioon ja istui lyhyen aikaa vankeudessakin. Vapauduttuaan Teitti ei jäänyt Tukholmaan, vaan Juhana III määräsi hänet muuttamaan Turun linnaläänin alueella joko Turkuun, Raumalle tai Poriin. Teitti toimi vuosina 1582–1588 Turun kaupunginsihteerinä. Toisen lähteen mukaan Teitti olisi aloittanut sihteerinä jo vuonna 1581. Lopun elämäänsä hän oli kuitenkin eräänlaisessa kotiarestissa. == Yksityiselämä == Teitin puoliso oli Elin Larsintytär. Pariskunnalla oli kolme lasta, Karin, Anders ja Malin. Kaikki lapset kuolivat vuosina 1571–1572. Vuodesta 1577 eteenpäin pariskunta asui erillään Jaakko Teitin uskottomuuden vuoksi. Pariskunta ei hakenut eroa tuomiokapitulilta. Teitti kuoli vuonna 1588 ruttoon Turussa. Toisen lähteen mukaan Teitti kuoli vuonna 1596. == Lähteet == Luokka:Sihteerit Luokka:Suomalaiset virkamiehet Luokka:Ruotsalaiset virkamiehet Luokka:Ruotsinsuomalaiset henkilöt Luokka:Suomi Vaasa-ajalla Luokka:1500-luvulla syntyneet Luokka:1500-luvulla kuolleet
Lämpökaappi

thumb|Lämpökaappi Lämpökaappi on laite, jota käytetään muun muassa kuumailmasterilointiin, tuotteiden kuivaukseen, materiaalin testaukseen ja näytteen käsittelyyn. Moottori kierrättää kaapissa lämmintä ilma, joka vie kosteuden mukanaan. Lämpökaapin avulla voidaan tuottaa hallitut ja halutut lämpöolosuhteet inkubaattoreita korkeammille lämpötila-alueille. Lämpötilaa kaapissa vahtii termostaatti. Kaapin ulkoseinä on metallinen ja sisäseinä muunlaista materiaalia. Seinien väliin jäävä tila saa aikaan sen, että lämpö ja energia säilyvät kaapin sisällä. Lämpökaappi ei vaadi toimiakseen vettä, eikä kaappiin keräydy painetta toisin kuin autoklaaviin, minkä takia sen käyttö on turvallista. Tämän johdosta se soveltuu hyvin laboratoriokäyttöön. Lämpökaappeja käytetään erityisesti sellaisten materiaalien steriloimisessa, jotka kestävät korkeita lämpötiloja, esimerkiksi lasi ja erilaiset jauheet. == Lähteet == * Kuumailmakuivaus * Laboratorytalk.com Luokka:Laboratoriotarvikkeet
SportZone

SportZone on urheiluvälineitä myyvä kauppaketju, joka toimii Portugalissa. Ketjun omistaa Sonae Distribuição, joka kuuluu portugalilaiseen Sonae monialayhtymään. SportZone on Portugalin suurin urheiluvälinekauppaketju. SportZone-myymälöitä oli noin 57 ympäri Portugalia vuonna 2007. Myymälöiden yhteispinta-ala oli 44 000 m², ja keskimääräinen myymäläkoko oli 1000 m². Myymälät sijaitsevat yleensä kauppakeskuksissa. ==Lähteet== ==Aiheesta muualla== * SportZonen kotisivut * Sonae Distribuição kotisivut Luokka:Portugalilaiset kauppaketjut Luokka:Portugalilaiset yritykset
Hammarö

Hammarö on entinen kauppala Keski-Ruotsissa. Kauppala sijaitsi samannimisellä Hammarön saarella Vänern-järven pohjoisrannalla aivan Karlstadin kaupungin eteläpuolella. Kauppalan alue kuului Värmlannin lääniin ja Värmlannin maakuntaan ja sen keskuksena toimi Skoghallin taajama. Hammarön kauppala muodostettiin vuonna 1950 muuttamalla koko aiempi Hammarön maalaiskunta kauppalaksi. Vuoden 1952 kuntauudistus ei vaikuttanut kauppalan rajoihin mitenkään. Vuoden 1971 kuntauudistuksessa kauppalasta tehtiin nykyinen Hammarön kunta, mutta sen rajoja ei tuolloinkaan muutettu. Kauppalan käyttämä vaakuna on nykyään Hammarön kunnan vaakunana. Kuva:Hammarö vapen.svg|Hammarön kauppalan ja sittemmin kunnan vaakuna Hammarön maalaiskunta, kauppala ja nykyinen kunta kuuluivat kaikki Hammarön seurakuntaan. Luokka:Hammarön kunta Luokka:Ruotsin kauppalat
Kurt Schrader

Kurt Schrader (s. 19. lokakuuta 1951 Bridgeport, Connecticut) on yhdysvaltalainen demokraattipoliitikko. Schrader on ollut Yhdysvaltain edustajainhuoneen jäsen Oregonin viidennestä vaalipiiristä 3. tammikuuta 2009 alkaen. Hän sai marraskuun 2008 vaaleissa noin 54 prosenttia äänistä ja päävastehdokas, republikaanien Mike Erickson noin 38 prosenttia. Hänen edeltäjänsä vaalipiirin edustajana oli puoluetoveri Darlene Hooley, joka toimi edustajainhuoneen jäsenenä vuosina 1997–2009. Schrader kuuluu edustajainhuoneen maatalousvaliokuntaan. Schrader pyrki Oregonin edustajainhuoneeseen ensimmäisen kerran vuonna 1994, jolloin hän hävisi republikaaniehdokas Jerry Grishamille 38 äänen erolla. Hän oli uudelleen ehdolla vuonna 1996 ja voitti Paul Kraxburgerin. Schrader oli Oregonin edustajainhuoneen jäsen vaalipiiristä numero 23 vuosina 1997–2003 ja vuosina 2003–2008 hän oli osavaltion senaatin jäsen vaalipiiristä numero 20. Schrader on siviiliammateiltaan eläinlääkäri ja maanviljelijä. Hän suoritti eläinlääketieteen tohtorin tutkinnon vuonna 1977 Illinois'n yliopistossa. Hän on suorittanut myös hallinnon Bachelor of Arts -tutkinnon, Cornellin yliopistossa vuonna 1973. Schrader on naimisissa ja hänellä on vaimonsa Marthan kanssa viisi lasta. Kun Kurt Schrader tuli valituksi Yhdysvaltain edustajainhuoneeseen, Martha Schraderista tuli hänen seuraajansa Oregonin osavaltion senaatissa. == Lähteet == * Kurt Schraderin verkkosivut * Schrader Biographical Directory of the United States Congressin sivuilla Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1951 syntyneet Luokka:Elävät henkilöt
Erie Times-News

Erie Times-News on yhdysvaltalainen Eriessä, Pennsylvaniassa ilmestyvä sanomalehti.Erie Times News: 120 years of changing times Lehden ensimmäinen numero julkaistiin 12. huhtikuuta 1888, tuolloin nimellä Erie Daily Times. Vuonna 1959 nimeksi tuli Erie Morning News, ja nykyisen nimensä lehti sai vuonna 2000. Lehden levikki arkisin on 56 124 kappaletta ja sunnuntaisin 75 680 kappaletta.Audit Bureau of Circulations ==Lähteet== ==Aiheesta muualla== *Erie Times Newsin kotisivut Luokka:Yhdysvaltalaiset sanomalehdet Luokka:Erie
Tetrafobia

Tetrafobialla tarkoitetaan numeron 4 pelkoa. Tämä taikauskoinen pelko on yleisin Itä-Aasian maissa, kuten Kiinassa, Japanissa, Koreassa ja Taiwanissa. Kiinan kielellä sana neljä (四, pinyin: sì) muistuttaa äänneasultaan huomattavasti sanaa kuolema (死, pinyin: sǐ) monissa puhutun kiinan kielissä. Vastaavasti sana neljä on japaniksi (shi) ja koreaksi (사, sa) ääntämykseltään täysin sama kuin kunkin kielen kuolemaa tarkoittava sana. Tetrafobian vuoksi Itä-Aasiassa vältetään numeroa 4 juhlapäivien ja perheenjäsenen sairauden aikana. Jälkimmäisellä on huomattava rooli erityisesti kiinalaisessa kulttuurissa. Luvun 4 pelon vuoksi myös muut numerot, joissa 4 esiintyy (14, 24 jne.) ovat pannassa. Edellä mainituissa maissa luvun 4 sisältävät numerot jätetään pois rakennuksissa, kuten hotelleissa, toimistoissa ja sairaaloissa. Pöytänumerot 4, 14, 24 jne. jätetään usein pois hääaterioilla ja muissa sosiaalisissa tapahtumissa. Monissa asuinrakennuskomplekseissa rakennusnumerot 4, 14, 24 jne. korvataan usein kirjaimen ja numeron yhdistelmällä: rakennuksesta 4 tulee rakennus 3A, 14:stä 13A ja niin edelleen. Hongkongissa joistain rakennuksista, kuten pilvenpiirtäjistä Vision City ja The Arch, puuttuu kokonaan kerrosnumerointi kerroksista 40–49. Tämän kulttuurisen fobian ulkopuolella kasvaneelle menetelmä antaa vaikutelman kuin joitain kerroksia puuttuisi kokonaan, sillä 39/F-kerrosta seuraa 50/F. Kiinalaisten armeijalentokoneiden nimi alkaa aina numerolla 5, kuten taistelukone ”Shenyang J-5”. Vastaavasti taiwanilaiset ja eteläkorealaiset merivoimat eivät käytä numeroa 4 antaessaan aluksilleen viirinumerot. Kaupungeissa, joissa itäaasialainen ja länsimainen kulttuuri sekoittuvat (kuten Hongkong ja Singapore), on mahdollista, että joissain rakennuksissa sekä numero 13 että numero 4 kaikkine variaatioineen jätetään pois. Koreassa tetrafobia on Kiinaan verrattuna vähäisempi, joskin kerrosnumero 4 hypätään yli lähes aina sairaaloissa ja muissa julkisissa rakennuksissa. Muissa rakennuksissa neljännen kerroksen numerona on kirjain F (englannin kielen sanasta four) numeron 4 sijaan, samoin hisseissä. Asunnon numeroita, joissa on useampi nelonen (kuten 404), pyritään välttämään. Tetrafobiassa voidaan mennä jopa niin pitkälle, että kiinteistön arvo putoaa. Luokka:Fobiat Luokka:Numerologia Luokka:Numeroihin liittyvä taikausko
Sirkka Lekman

thumb|Siluettitaiteilija Sirkka Lekman leikkasi siluetteja Postimuseossa Taiteiden yössä Helsingissä 2009. Sirkka Liisa Lekman (vuodesta 2017 Leikkula, s. 13. syyskuuta 1944 Laukaa) on suomalainen opettaja, siluettitaiteilija ja poliitikko, joka toimi kokoomuksen kansanedustajana vuosina 1998-1999. == Elämä == Lekman on varsinaiselta ammatiltaan opettaja. Hän valmistui kansakoulunopettajaksi vuonna 1967 ja suoritti kasvatustieteiden approbaturin vuonna 1970. Lekman työskenteli opettajana Helsingissä vuosina 1967-2004. Vuosina 1990–1996 hän oli Töyrynummen ala-asteen rehtori ja 1986–1990 Suutarilan ala-asteen vararehtori. Lekman sai eduskuntavaaleissa 1995 1774 ääntä ja oli kolmannella varasijalla Pirjo-Riitta Antvuoren ja Seppo Kanervan jälkeen,http://vaalit.om.fi/hist/ed95/0102.txt jotka nousivat kansanedustajiksi syksyllä 1996. Lekman toimi kansanedustajana syyskuusta 1998 maaliskuuhun 1999, kun Anssi Rauramo siirtyi Helsingin kaupungin liikuntajohtajaksi. Lekman oli varsinaisena jäsenenä eduskunnan työasiainvaliokunnassa ja ympäristövaliokunnassa sekä sivistysvaliokunnan varajäsen. Eduskuntavaaleissa 1999 hän putosi eduskunnasta jäätyään toiselle varasijalle. Viimeisimmän kerran Lekman on ollut eduskuntavaaliehdokkaana eduskuntavaaleissa 2003, joissa hän sai 2887 ääntä, jotka riittivät kuudenteen varasijaan,http://www2.hs.fi/extrat/vaalit2003/tulos/vaalipiiri.jsp?VaalipiiriID=01&kaikki;=1 ja oli eniten ääniä saanut ehdokas kahdella äänestysalueella, Suutarilassa ja Töyrynummella. Lekman oli Helsingin kaupunginvaltuuston jäsen vuosina 1985–2004 ja kaupunginhallituksessa 1995–2004. Parhaan kunnallisvaalituloksensa hän saavutti vuoden 1996 vaaleissa, joissa hän sai 2232 ääntä. Lekman on myös siluettitaiteilija. Hän on leikannut siluetteja Linnanmäen huvipuistossa kesinä 1988–2007 ja satunnaisesti myöhemminkin, viimeistä kertaa kesällä 2017. Hänen isänsä Eero Manninen leikkasi siluetteja Linnanmäellä vuosina 1955-1992. Vuonna 2023 Lekman lahjoitti leikkaamansa siluetit Harjavallassa toimivan Emil Cedercreutzin museon kokoelmiin. == Perhe == Lekmanilla on kaksi lasta. == Lähteet == * * Sirkka Lekmanin verkkosivut. === Viitteet === Luokka:Kansanedustajat Luokka:Kansallisen Kokoomuksen poliitikot Luokka:Helsingin kaupunginvaltuutetut Luokka:Helsingin vaalipiiri Luokka:Suomalaiset opettajat Luokka:Vuonna 1944 syntyneet Luokka:Elävät henkilöt
We Global

__NOTOC__ We Global on hip hop -tuottaja DJ Khaledin kolmas studioalbumi, joka julkaistiin 16. syyskuuta 2008. == Myynti == Albumia myytiin ensimmäisellä viikolla 59,573 kappaletta, ja se sijoittui Billboard 200 -listan 7. sijalle. Nyt albumia on myyty Yhdysvalloissa 110,000. == Kappaleet == # Kappale Vieraileva(t) artisti(t) Tuottaja(t) Aika 1 Standing on the Mountain Top Ace Hood & Pooh Bear DJ Khaled 2:36 2 Go Hard Kanye West & T-Pain The Runners 4:32 3 Out Here Grindin Akon, Rick Ross, Lil’ Boosie, Trick Daddy, Ace Hood & Plies The Runners & Akon 3:57 4 Go Ahead Fabolous, Flo Rida, Fat Joe, Rick Ross & Lloyd The Runners 4:04 5 I’m On Nas & Cool Cool & Dre 4:24 6 Game The Game The Inkredibles 4:21 7 We Global Trey Songz, Fat Joe & Ray J The Runners 3:22 8 She’s Fine Busta Rhymes, Missy Elliott & Sean Paul Danja 3:22 9 Final Warning Rock City, Ace Hood, Blood Raw, Bali, Lil Scrappy, Shawty Lo, Brisco & Bun B The Inkredibles 4:16 10 Fuck the Other Side The Dunk Ryders & Trick Daddy Gold Ru$h 3:43 11 Bullet Rick Ross & Baby Cham DJ Nasty & LVM 4:08 12 Blood Money Brisco, Rick Ross, Ace Hood & Birdman Isaac Opus 4:55 13 Defend Dade Pitbull & Casely Diaz Brothers 4:36 * Foolish (Remix) (Best Buy Exclusive) Shawty Lo, Birdman, Rick Ross & Jim Jones DJ Montay 3:59 * I’m the Shit (Best Buy Exclusive) Ball Greezy, Brisco & Ace Hood Gorilla Tek 3:46 * Vibin (Remix) (Best Buy Exclusive) Piccolo & Ace Hood J-Rock 3:44 * What You Gonna Do to Me (iTunes bonus -kappale) Fat Joe & K.A.R. 3:33 == Arvostelut == * Allmusic: Allmusic review * Pitchfork: 4.3/10Pitchfork Media: Album review == Listasijoitukset == Lista (2008) Lista sijoitus U.S. Billboard 200 7 U.S. Billboard Top R&B;/Hip-Hop Albums 4 U.S. Billboard Top Rap Albums 3 U.S. Billboard Top Independent Albums 1 Canadian Albums Chart 33 == Lähteet == Luokka:DJ Khaledin albumit Luokka:Vuoden 2008 albumit
Kyūshū Hikōki K.K.

oli toisen maailmansodan aikainen japanilainen lentokonetehdas. Pääasiassa se toimi muiden japanilaisten lentokonetehtaiden tuotteiden valmistajana, mutta kehitti itse esim. Kyūshū J7W "Shinden" -hävittäjälentokoneen. Yritys oli osa Fukuokassa toimivaa Watanabe Tekkōjo (Watanaben teräsvalimo) yritystä, kun se aloitti lentokoneiden valmistuksen vuonna 1935. Vuonna 1943 tämä lentokoneosasto muutettiin omaksi yhtiökseen, Kyūshū Hikōki. Myös terästehdas sai uuden nimen, Kyūshū Heiki (Kyūshū asetehdas). Sodan jälkeen yhtiö sai nimen Watanabe Jidōsha Kōgyō (Watanabe autoteollisuus), joka valmisti auton koreja ja muita osia. Yhtiö lakkautettiin vuonna 2001. Luokka:Kyūshū Hikōki K.K.
Ian Carr

Ian Carr (21. huhtikuuta 1933 Dumfries, Skotlanti – 25. helmikuuta 2009 Lontoo, Britannia) oli brittiläinen jazzmuusikko, säveltäjä ja tietokirjailija. Hän soitti trumpettia. Carr perusti 1969 jazzrockia soittaneen yhtyeen Nucleus, josta tuli yksi Britannian suosituimmista jazzyhtyeistä. Yhtye menestyi myös Yhdysvalloissa. Sen kokoonpano vaihteli vuosien mittaan, niin että mukana oli viitisenkymmentä soittajaa eri aikoina. Yhtyeen esikuva oli Miles Davis. Yhtyeeltä ilmestyi sen viisitoistavuotisen uran aikana viisitoista albumia. Nucleuksen hajottua Carr soitti tilapäisemmissä kokoonpanoissa sekä pitkäaikaisessa yhtyeessä United Jazz + Rock Ensemble. Muusikonuran jälkeen Carr oli opettajana Guildhall School of Musicissa, jonka apulaisprofessoriksi hän sai nimityksen 1987. Tietokirjailijana hän laati elämäkerran Miles Davisista ja Keith Jarrettista. Harri Uusitorppa: Jazzmuusikko Ian Carr, Helsingin Sanomat, 2.3.2009, s.C5, Viitattu 2.3.2009 Artikkelin verkkoversio ==Lähteet== Luokka:Brittiläiset jazzmuusikot Luokka:Jazztrumpetistit Luokka:Vuonna 1933 syntyneet Luokka:Vuonna 2009 kuolleet
Ares Galaxy

Ares Galaxy on suosittu vapaan lähdekoodin selain ja siihen liittyvä P2P-verkko. Se mahdollistaa erilaisten tiedostojen lataamisen. Muita ominaisuuksia ovat muun muassa keskusteluväylät ja postituslistat. Ares Galaxylla on mahdollista päästä muun muassa F-Securen rajoittamille sivuille. Jos koneella, jolle Ares on asennettu, menee internetselaimellaan P2P -sivustolle, sieltä ladatut tiedostot muuttuvat sellaiseen muotoon, että ne voi avata vain Aresin kautta. Ohjelma on lisensoitu vapaasti jaettavaksi GNU GPL:n mukaisesti. Luokka:Vapaat ohjelmistot
MKB Raduga

GosMKB Raduga () on venäläinen puolustusvälinetehdas, joka suunnittelee ja valmistaa ohjuksia. Sen pääkonttori sijaitsee Dubnassa Moskovan alueella. Vuodesta 2004 lähtien se on ollut avoin osakeyhtiö ja osa aseteollisuuskonserni Korporatsija Taktitšeskoje raketnoje vooruženijeta. Aiemmin se oli Mikojan-Gurevitšin suunnittelutoimiston osasto, josta tuli oma OKB maaliskuussa 1957. Yli 70-vuotisen historiansa aikana tehdas on kehittänyt ja ottanut käyttöön yli 50 ohjusasejärjestelmää. ==Historia== * Lokakuussa 1946 se alkoi toimia OKB-2:n osana * 12. lokakuuta 1951 siitä tuli osa MiG:iä - OKB-155-1 * Maaliskuussa 1957 sen pääsuunnittelijaksi tuli Aleksandr Bereznjak * Kesäkuussa 1965 siitä tuli "Raduga"-suunnittelutoimisto * 19. kesäkuuta 1972 Dubna-kehitysyhtiö liitettiin Radugaan * 7. syyskuuta 1978 Dubnan tehtaat liitettiin Radugaan ==Tuotteet== ===Meritorjuntaohjus Komet=== * Raduga KS-1 Komet Komet (NATOn koodi AS-1 Kennel) oli Neuvostoliiton ensimmäinen lentokoneesta laukaistava meritorjunnan risteilyohjus * Raduga K-10S (AS-2 Kipper) oli raskas meritorjuntaohjus, joka laukaistiin Tupolev Tu-16-koneesta ===P-sarjan meritorjuntaohjukset=== * SS-N-2 eli P-15 Termit (SS-N-2 Styx) oli laivasta ammuttava risteilyohjus, josta Kiina kehitti HY-2 Silkwormin, vuodelta 1955 * P-270 Moskit 3M80 Moskit on meritorjuntaohjus, jossa on patopainemoottori ===H/KSR ilmasta-ilmaan-ohjukset=== * K-9 pitkän kantaman ilmasta-ilmaan-ohjus * KSR-2 (AS-5 Kelt), 1956, Tu-16KSR-2 * K-26/KSR-5 (AS-6 Kingfish), Tu-16K-26, Tu-16KSR-2-5, Tu-16KSR-2-5-11. * KSR-11 * H-15 (AS-16 Kickback) hypersooninen lyhyen kantaman ohjus. Tu-22M2,M3, Tu-95MS. Tuotanto alkoi 1978 ja päättyi 1980-luvun puolivälissä. * H-20 ilmasta laukaistava risteilyohjus, Tu-95K. :* H-20M (AS-3 Kangaroo) on H-20 paremmalla ydinaseella varustettuna. * H-22 (AS-4 Kitchen) meritorjuntaohjus, Tu-22K, Tu-22M, Tu-95K-22. Kehitys alkoi vuonna 1958 ja tuli käyttöön vuonna 1971. * H-28 (AS-9 Kyle) tutkia tuhoava ohjus * H-45, Suhoi T-4, Suhoi T-4MS * H-55 Granat (AS-15 Kent) risteilyohjus, 1976, Tu-95MS, Tu-160. * H-58 (AS-11 Kilter) tutkia tuhoava ohjus * H-59 Ovod (AS-13 Kingbolt) taktinen ilmasta- maahan ohjus, jossa on TV-ohjaus, :* H-59M Ovod-M (AS-18 Kazoo), pitemmän kantaman turbojet-moottorilla varustettu ilmasta-maahan ohjus * H-69 ilmasta laukaistava risteilyohjus * H-2000, Suhoi T-4, Suhoi T-4MS ===Muuta=== * 85R, 85RU (SS-N-14 Silex) laivasta ammuttava torpedon kuljettava sukellusveneen tuhoamiseen tehty ohjus * MV-1 maalikone * KSR-5-NM maalikone * Burlak, Burlak-M ilmasta laukaistava kantoraketti, koneena Tu-160SK ==Lähteet== ==Aiheesta muualla== * Yhtiön historia NTI.org-sivustolla * GosMKB ”Raduga” im. A. Ja. Bereznjaka (vk.com) Luokka:Venäläiset aseteollisuusyritykset
Atomic Café

Atomic Café on kylmän sodan aikaisista atomipommia käsittelevistä yhdysvaltalaisista propagandafilmeistä tehty kooste-elokuva, jonka ovat koonneet ja tuottaneet vuonna 1982 Kevin ja Pierce Rafferty sekä Jayne Loader. Elokuvassa ei ole alku- ja lopputekstejä lukuun ottamatta yhtään varsinaisesti sitä varten kuvattua osuutta, vaan kaikki on koottu valmiista materiaaleista. Elokuvaa on kutsuttu radioaktiiviseksi mustaksi komediaksi. == Vastaanotto == Helsingin Sanomien elokuvasivulla Atomic Cafén materiaalin kirjoitettiin olevan sekä karmaisevaa että hysteerisen hauskaa, paljolti nykyajan tuoman jälkiviisauden myötä. == Lähteet == * Elokuvan arvosteleva käsiohjelma, Suomen Elokuva-arkisto === Viitteet === == Aiheesta muualla == * Luokka:Kylmä sota Luokka:Vuoden 1982 yhdysvaltalaiset elokuvat Luokka:Vuoden 1982 dokumenttielokuvat
Maamestari

Maamestari () oli Saksalaisen ritarikunnan hallitsemilla alueilla suurmestarin alaisuudessa toiminut alueellinen käskynhaltija. Merkittävin maamestari toimi Liivinmaalla.Suomalainen tietosanakirja, Weilin+Göös 1989–1993 Maamestarin sijainen ja lähin apulainen oli maamarsalkka. Liivinmaan maamestarin hallinnollisena apuna toimi muutaman henkilön konventti. Etelä-Liivinmaalla olleet ritarikunnan alueet luovutettiin Puolan hallintaan 1559–1561 ja alueen viimeinen maamestari Gotthard Kettler (k. 1587) jäi Kuurinmaan herttuaksi luopuen maamestarin arvostaan 1561.Facta 2001, WSOY 1981–1987, hakusana Saksalainen ritarikunta ==Lähteet== Luokka:Arvonimet Luokka:Saksan historia Luokka:Saksalainen ritarikunta de:Deutscher Orden#Landmeister